C 125/402
HR
Službeni list Europske unije
5.4.2023.
srijeda, 14. rujna 2022.
(3.h)
Naglašava da se, zbog svoje male veličine i izoliranih energetskih sustava, udaljene otočne regije, jednako kao i najudaljenije regije, suočavaju s velikim izazovom u pogledu opskrbe energijom jer u pravilu ovise o uvozu fosilnih goriva za proizvodnju električne energije, promet i grijanje.
(3.i)
Smatra da bi uporaba energije iz obnovljivih izvora, uključujući energiju plime i oseke, trebala biti prioritet i da bi otocima mogla donijeti znatne koristi, uzimajući u obzir potrebe lokalnih zajednica, uključujući očuvanje tradicionalne otočne arhitekture i lokalnog životnog prostora; stoga traži da se podrži razvoj širokog raspona izvora obnovljive energije na temelju njihovih geografskih značajki; pozdravlja programe za zeleni vodik pokrenute na otocima.
(4)
Sve se više prepoznaje potreba za usklađivanjem politika u području bioenergije s kaskadnim načelom uporabe biomase (8) kako bi se osigurao pravedan pristup tržištu sirovina od biomase radi razvoja inovativnih rješenja na biološkoj osnovi visoke dodane vrijednosti i održivog kružnog biogospodarstva.
Stoga bi pri izradi programa potpore za bioenergiju države članice trebale uzeti u obzir dostupnu održivu opskrbu biomasom za energetske i neenergetske uporabe te održavanje nacionalnih šumskih ponora ugljika i ekosustava, zaštitu bioraznolikosti, načela kružnog gospodarstva i kaskadne uporabe biomase te hijerarhiju otpada uspostavljenu Direktivom 2008/98/EZ Europskog parlamenta i Vijeća (9).
Međutim, trebale bi moći dodijeliti potporu za proizvodnju energije iz panjeva ili korijenja u slučaju otpada ili ostataka koji proizlaze iz provedbe radova čiji je primarni cilj očuvanje prirode i upravljanje krajobrazom, primjerice uz cestu.
U svakom slučaju, države članice bi trebale izbjegavati promicanje uporabe kvalitetnog oblog drva za energiju, osim u jasno definiranim okolnostima, na primjer za sprečavanje šumskih požara i sanitarnu sječu.
U skladu s kaskadnim načelom drvna biomasa trebala bi se upotrebljavati u skladu sa svojom najvećom dodanom vrijednošću za gospodarstvo i okoliš sljedećim redoslijedom prioriteta: 1) proizvodi na bazi drva, 2) produljenje njihova trajanja, 3) ponovna uporaba, 4) recikliranje, 5) bioenergija i 6) zbrinjavanje.
Ako nijedan drugi način uporabe drvne biomase nije ekonomski održiv ili ekološki prihvatljiv, oporabom energije pomaže se smanjiti proizvodnja energije iz neobnovljivih izvora.
Stoga bi programe potpore država članica za bioenergiju trebalo usmjeriti na one sirovine za koje postoji malo tržišnog natjecanja sa sektorima materijala i čija se nabava smatra pozitivnom i za klimu i za bioraznolikost kako bi se izbjegli negativni poticaji za neodržive bioenergetske putove, kako je utvrđeno u izvješću Zajedničkog istraživačkog centra „Uporaba drvne biomase za proizvodnju energije u EU-u”13 (10).
S druge strane, pri definiranju daljnjih posljedica kaskadnog načela potrebno je prepoznati nacionalne posebnosti kojima se države članice vode pri osmišljavanju svojih programa potpore.
Sprečavanje nastanka otpada, ponovna uporaba i recikliranje otpada trebali bi biti prioritet.
Države članice trebale bi izbjegavati stvaranje programa potpore koji bi bili u suprotnosti s ciljevima u području obrade otpada te bi doveli do neučinkovite uporabe otpada koji se može reciklirati.
Nadalje, kako bi se osigurala učinkovitija uporaba bioenergije, države članice od 2026.
više ne bi trebale pružati potporu postrojenjima koja su namijenjena samo za proizvodnju električne energije, osim ako se postrojenja nalaze u regijama s posebnim statusom u pogledu napuštanja fosilnih goriva, ako upotrebljavaju hvatanje i skladištenje ugljika ili ako se ne mogu modificirati u smjeru kogeneracije u iznimno opravdanim slučajevima uz odobrenje Komisije.
(5)
Brzi rast i sve veća troškovna konkurentnost proizvodnje električne energije iz obnovljivih izvora mogu se iskoristiti za zadovoljavanje rastuće potražnje za energijom, primjerice uporabom toplinskih crpki za grijanje prostora ili niskotemperaturnih industrijskih procesa, električnih vozila za prijevoz ili električnih peći u određenim industrijama.
Električna energija iz obnovljivih izvora može se upotrebljavati i za proizvodnju sintetičkih goriva
(8)
Kaskadnim načelom nastoji se postići resursna učinkovitost uporabe biomase davanjem prednosti uporabi biomase kao materijala u odnosu na uporabu za proizvodnju energije kad god je to moguće, čime se povećava količina biomase dostupne u sustavu.
U skladu s kaskadnim načelom drvna biomasa trebala bi se upotrebljavati u skladu sa svojom najvećom dodanom vrijednošću za gospodarstvo i okoliš sljedećim redoslijedom prioriteta: 1) proizvodi na bazi drva, 2) produljenje njihova trajanja, 3) ponovna uporaba, 4) recikliranje, 5) bioenergija i 6) zbrinjavanje.
Direktiva 2008/98/EZ Europskog parlamenta i Vijeća od 19. studenoga 2008.
o otpadu i o stavljanju izvan snage određenih direktiva (SL L 312, 22.11.2008., str. 3.).
https://publications.jrc.ec.europa.eu/repository/handle/JRC122719
(9) (10)